Osijek.in

Kino Urania - Petak, 30. siječnja 2026.
2026-01-30 17:00 - 23:30 (Europe/Vienna) | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kino klub: Tafiti: Avantura u pustinji- Tafiti: Accross The Desert (81 min) SINK
17:15 Svadba (97 min)
18:30 Kino klub: Lekcije mog tate (62 min)
19:00 Svadba (97 min)
19:45 Kino klub: Gledati u sunce- Sound of Falling (149 min)
21:00 Svadba (97 min)

Winter Dance Shine
2026-01-30 18:00 - 20:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
Kulturni centar (Dvorana Franje Krežme)
18:00h / 20:00h
7,00€

Noć muzeja u Muzeju Slavonije
2026-01-30 18:00 - 23:30 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Program počinje u 18 sati promocijom kataloga izložbe 240 godina streljaštva u Osijeku 1784. – 2024. autora Grgura Marka Ivankovića, muzejskog savjetnika i voditelja Zbirke streljačkih predmeta Muzeja Slavonije. Na 96 stranica sažeta je priča o prošlosti Osječkog građanskog streljačkog društva, najstarijeg sportskog društva u Republici Hrvatskoj osnovanog 1784. godine.
Slijedi koncert učenika Glazbene škole Franje Kuhača Osijek, Odsjek gitara i tambura od 19 sati u sklopu izložbe „Dajem Vam u ruku tamburu – Josip i Leopold Rohrbacher osječki graditelji glazbala.
Od aktualnih izložbi, posjetitelji će moći pogledati:
“Priroda na dodir”, gostujuća izložba Prirodnjačkog muzeja Crne Gore, Inkluzivna izložba načinom prezentacije i sadržajem prilagođena je osobama sa invaliditetom koje sadržaj izložbe mogu osjetiti dodirom, zvučnim i video zapisom, i tekstom na panoima. Većina predstavnika živog svijeta na izložbi su uvećani u odnosu na prirodnu veličinu. Dodirivanjem mahovine, gljiva, gmazova, ptica, sisavaca i drugih predstavnika živog svijeta, autori izložbe su htjeli posjetiteljima osigurati jedinstveno doživljaj i nova saznanja.
“Dajem Vam u ruku tamburu – Josip i Leopold Rohrbacher, osječki graditelji glazbala”, izložene tambure predstavljaju reprezentativan izbor onoga što su radili: od tambure iz rane faze, nastale pod utjecajem mađarskog graditelja Lajosa Range, preko banjoline, tambure tzv. novog sustava koju je patentirao Josip Rohrbacher, do tambura nastalih u zreloj fazi njihovog djelovanja. Posjetitelji mogu vidjeti instrumentarij tamburaških glazbala, od bisernice i bračeva do bugarije, tamburaških čela i berda. To su uglavnom glazbala na kojima se i danas svira. Uz tambure, izložene su gitare, također vrhunski radovi braće Rohrbacher. Izložba i katalog nastali su u suautorstvu Andreje Šimičić, voditeljice Zbirke glazbenih instrumenata Muzeja Slavonije, i Marija Zbiljskog, mag. mus. tamburaškog umijeća te pod pokroviteljstvom Ministarstva kulture i medija Republike Hrvatske.
“Funkcija, estetika, strast”, izložba Funkcija, estetika strast Zbirku namještaja Muzeja Slavonije predstavlja izborom od stotinjak reprezentativnih primjera. Uz priču o namještaju, izložbom se progovara o povijesti Zbirke te o osobama koje su je obilježile, jer muzejske zbirke ne čine samo predmeti, već i ljudi: kustosi koji marljivo brinu o povjerenim im predmetima i koji su zaslužni za oblikovanje Zbirke, kao i vlasnici tih predmeta, kolekcionari i građani koji su ih upotrebljavali.
Za dobru atmosferu u Noći muzeja pobrinut će se Drava blues band!

Cash Band - Kafanica
2026-01-30 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)
Za sve preuzete rezervacije uz ispunjenje uvjeta do 21:00 gratis hladna plata.
Rezervirajte svoj stol ovdje.
Info pozivom na +385 91 605 2339.
Sve informacije o restoranu i noćnom klubu Kafanica potražite ovdje.
Medijski pokrovitelj: Osijek.in

Predavanje - Newton alkemičar
2026-01-30 19:30 - 21:00 | Stara pekara – Edukativni i informativni turistički centar mladih, Trg Vatroslava Lisinskog 11, Osijek, Hrvatska, 31000, Croatia (Local Name: Hrvatska)
Isaac Newton neosporno je jedan od najvećih znanstvenika svih vremena. Njegovo djelo “Matematički principi prirodne filozofije” postavilo je temelje moderne fizike. No iza slike strogog znanstvenika krio se čovjek koji je gotovo s jednakim žarom istraživao teologiju i alkemiju.
Više od trećine Newtonovih rukopisa posvećeno je upravo tim “neznanstvenim” temama. U njima nije tražio zlato, nego dublje razumijevanje prirode i Boga. Alkemiju je smatrao putem prema spoznaji stvaralačkog principa svijeta i pronalaženju istinskih lijekova – ne samo za tijelo, već i za suptilnije čovjekove dimenzije.
Tek su 1936. godine, kada je Sveučilište u Cambridgeu njegove alkemijske spise proglasilo “znanstveno bezvrijednima” i prodalo ih na dražbi, istraživači počeli otkrivati tu drugu stranu Newtona – mistika i tragatelja za univerzalnom harmonijom.
Na predavanju „Newton alkemičar“ upoznat ćemo Newtona izvan udžbenika: čovjeka koji je vjerovao da se prirodni zakoni i duhovne istine ne isključuju, nego nadopunjuju.
Petak, 30. 1. 2026. u 19,30 sati
Stara pekara – Tvrđa (prezentacijska dvorana), Trg Vatroslava Lisinskog 1, Osijek
Ulaz na predavanje je slobodan.
Dodatne informacije:
osijek@nova-akropola.hr
095/ 3515-787
Izvor: Nova Akropola Osijek

Bure Bar - Anti Sky Party Friday (DJ Andy Boy)
2026-01-30 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
Popust na boce žestokih pića od 20:00 do 22:30.
Rezerviraj svoj stol na vrijeme ovdje.
Sve informacije o pivnici Bure Bar potražite ovdje.
Medijski pokrovitelj: Osijek.in
Pripremi se za nezaboravan izlazak!

Drugo izdanje Austrijskog bala
2026-01-30 20:30 - 23:30 | Hrvatsko narodno kazalište u Osijeku, Županijska ul. 9, Osijek, Hrvatska, 31000, Croatia (Local Name: Hrvatska)
Nakon uspješno održanog i među osječkim stanovnicima dobro prihvaćenog 1. austrijskog bala u Osijeku, pripreme za drugi bal su već pri kraju.
Drugi po redu Austrijski bal bit će održan 30. siječnja 2026. u Hrvatskom narodnom kazalištu u Osijeku, s početkom u 20.30, ulaz u dvoranu od 19.30.
Bal je koncipiran kao društveni i kulturni događaj, koji ima za cilj oživjeti kulturu plesa i održavanja balova u Osijeku, te na taj način očuvati austrijsku i esekersku kulturnu baštinu, ali svakako kao i platforma za poslovno umrežavanje.
Ovogodišnji bal je poseban po tome, što će kako je zamišljeno biti u znaku jedne austrijske pokrajine, a ove godine je to pokrajina Salzburg. Tako da će i jedan dio gostiju i umjetnika koji će nastupiti na balu doći upravo iz Salzburga (Jodel King TONI and the Mountains Boys), a zahvaljujući sponzorstvu Turističke zajednice Pokrajine Salzburg i nagrada na tomboli vodi sretne posjetitelje bala u jedno od austrijskih skijališta.
Moto Austrijskog bala 2026. glasi „Amadeus“, pa će program i cijela večer bala biti u znaku poznatog austrijskog skladatelja.
Kao i do sada na balu će biti ponuđeno balsko vino, a ove godine dobra kapljica dolazi iz vinarije Krauthaker.
Novost na ovogodišnjem balu je da će programom dominirati mladi Osječani i Osječanke, maturanti dvije osječke srednje škole. Oni će biti prvi debitanti Austrijskog bala u Osijeku i na tragu toga da je mladost budućnost tradicije pokazati svoja plesna umijeća. I to nije sve. I ulaznice i plakati su dijelo osječkih srednjoškolaca i to učenika Škole primijenjene umjetnosti i dizajna.
Osim sudionika plesni podij je svakako spreman i za publiku, gdje će osim plesa biti mjesta i za interakciju publike i umjetnika, plesne radionice, dobru zabavu, za što će se kao i prošle godine pobrinuti MozartBand iz Varaždina.
Dar za dame ovaj put osigurala je tvrtka Valentić d.o.o iz Sesveta.
Ulaznice za ovaj događaj mogu se nabaviti putem stranice eventim.hr ili pozivom kod organizatora na broj 031 200966. Dress code je ostao nepromijenjen, što znači za dame duga haljina, a za gospodu smoking ili tamno odijelo s leptir mašnom.
Sudionici programa:
Debitanti i debitantice Srednje glazbene škole Franje Kuhača i Druge gimnazije Osijek
Jodel King TONI and the Mountains Boys Zell am See/Salzburg
MozArt Band Varaždin i drugi umjetnici
ŠPU Feniks Osijek
Ostale informacije na telefon: 031 200966 ili putem maila info@austrijskicentar.hr

Q Club - No Sleep Club Petak (DJ Dancho)
2026-01-30 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na žestoka pića cijelu noć.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Kino Urania - Subota, 31. siječnja 2026.
2026-01-31 17:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kino klub: Kraljica plesa ide u Hollywood 2- Dancing Queen 2:Hollywood (87 min)
17:15 Šavko i čudovišna družina- Stitch Head SINK (89 min)
18:45 Kino klub: Lekcije mog tate (62 min)
19:00 Svadba (97 min)
20:00 Kino klub: Tajni agent- The Secret Agent (161 min) PREMIJERA
21:00 Svadba (97 min)

JoNe & Maximum Band - Kafanica
2026-01-31 19:00 - 23:30 | Kafanica, restoran-noćni bar Kafanica, Osijek, Hrvatska, 31000, Croatia (Local Name: Hrvatska)

Bure Bar - Chaos Theory Saturday (DJ Andy Boy)
2026-01-31 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)

Q Club - Risky Business Subota (DJ Dancho)
2026-01-31 22:00 - 23:30 | Q Club, Q-Club, Osijek, Hrvatska, 31000, Croatia (Local Name: Hrvatska)
40% popusta na odabrane boce žestokih pića od 22:00 do 23:30.
Rezerviraj svoj stol na vrijeme ovdje.
Info o rezervacijama možeš dobiti pozivom na +385 95 3917 530.
Sve informacije o noćnom klubu Q Club potražite ovdje.
Medijski pokrovitelj: Osijek.in

Izložba slikarskih radova “Konačno snijeg”
2026-02-01 08:00 - 2026-02-28 19:00 | Gradska i sveučilišna knjižnica Osijek – Ogranak Industrijska četvrt, Vinkovačka 66 d, Osijek, Hrvatska, 31000, Croatia (Local Name: Hrvatska)
Tijekom veljače u Ogranku Industrijska četvrt Gradske i sveučilišne knjižnice Osijek, možete pogledati izložbu slikarskih radova pod nazivom “Konačno snijeg“. Autorica izložbe naša je sugrađanka Jelka Turkalj.

Dodatne informacije mogu se dobiti na broj telefona: Ogranak Industrijska četvrt GISKO 031/271-282 Jelka Turkalj 098 281099

Izvor: Gradska i sveučilišna knjižnica

Izložba slikarskih radova “Ljepota godišnjih doba”
2026-02-01 08:00 - 2026-02-28 19:00 | Gradska i sveučilišna knjižnica Osijek – Ogranak Donji grad, Trg bana Josipa Jelačića 24A, Osijek, Hrvatska, Croatia (Local Name: Hrvatska)
Tijekom veljače u Ogranku Donji grad Gradske i sveučilišne knjižnice Osijek, u sklopu projekta Mala galerija GISKO, možete pogledati izložbu slikarskih radova po nazivom “Ljepota godišnjih doba” autorice Marice Čičin.
Dodatne informacije mogu se dobiti na brojeve telefona:
Ogranak Donji grad GISKO 031/506-110
Marica Čičin 097 729 1314
Izvor: Gradska i sveučilišna knjižnica

Predstava - Još si zelen
2026-02-01 10:30 - 13:00 | Dječje kazalište Branka Mihaljevića, Dječje kazalište Branka Mihaljevića, Osijek, Hrvatska, 31000, Croatia (Local Name: Hrvatska)
Nedjelja, 1. veljače 2026. u 10,30 sati
Dvorana: : Trg bana Josipa Jelačića 19
JOŠ SI ZELEN
Peđa Gvozdić/ Giulio Settimo
Zakon Teatar
Cijena ulaznice: 5,00 eura

Kino Urania - Nedjelja, 1. veljače 2026.
2026-02-01 11:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
11:00 Dječja matineja: Bodljikava avantura- Spiked SINK (85 min)
17:00 Kino klub: Tafiti: Avantura u pustinji- Tafiti: Accross The Desert (81 min) SINK
17:15 Svadba (97 min)
18:45 Kino klub: Lekcije mog tate (62 min)
19:00 Svadba (97 min)
20:00 Kino klub: Tajni agent- The Secret Agent (161 min) PREMIJERA
20:50 28 godina kasnije- The Bone Temple (109 min)

SuperSport Hrvatska nogometna liga: Osijek - Rijeka
2026-02-01 15:00 - 17:00 | Opus Arena, Ul. Josipa Jurja Strossmayera 126b, Osijek, Hrvatska, Croatia (Local Name: Hrvatska)
Utakmica 20. kola SuperSport Hrvatske nogometne lige.
Foto: NK Osijek

4. Slaninijada
2026-02-01 15:00 - 18:00 | Hrvatski dom Josipovac, Osječka ulica 68, Josipovac, Hrvatska, 31221, Croatia (Local Name: Hrvatska)
Udruga Josipovac organizira 4. Slaninijadu u nedjelju 1. veljače iza Hrvatskom doma od 15 sati.
Izvor: Udruga Josipovac

Europe Youth Series
2026-02-03 09:00 - 2026-02-07 20:00 | Dvorana Gradski vrt, Kneza Trpimira 23, Osijek, Hrvatska
Grad Osijek će od 3. do 7. veljače biti domaćin novog izdanja Croatia Opena, jednog od turnira iz Europe Youth Seriesa.
Izvor/foto: Zajednica osječkog sporta

Kino Urania - Utorak, 3. veljače 2026.
2026-02-03 15:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
15:00 Nϋrnberg (148 min)
17:00 Kino klub: La Grazia (133 min)
19:00 Sandra Silađev- SEANSA premijera monodrame RASPRODANO
19:30 Kino klub: Gledati u sunce- Sound of Falling (149 min)
21:00 Svadba (97 min)

Predstava - Seansa
2026-02-03 19:00 - 21:00 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
Nakon što je čak 21 put rasprodala kino Urania svojim monodramama Dejt i Astroklikeri, Sandra Silađev dolazi s potpuno novom predstavo
🎬 Monodrama „Seansa“ imat će svoju premijernu izvedbu u Osijeku 3. veljače 2026. u Kinu Urania.
Sandra Silađev, glumica, autorica i izvođačica čije su predstave redovito rasprodane diljem regije, publici donosi intimnu, duhovitu i brutalno iskrenu monodramu koja se bavi temama mentalnog zdravlja, povjerenja, samoće i apsurda suvremenog života.
Predstava Seansa donosi crnu komediju i višeslojnu monodramu koja kroz jedan lik i njegov odnos prema publici i svijetu otvara snažna pitanja suvremenog života: gdje se danas nalazi granica između privatnog i javnog, kako se bol i poniženje transformiraju u društvenu pozornicu te može li intimna priča postati kolektivna refleksija?
Seansa nije klasična dramska forma — ona je intimna i groteskna, mračna i duhovita, često istovremeno nasmijavajući i izazivajući zbunjenost, potičući publiku na razmišljanje o odnosu vlastitih iskustava prema masovnim očekivanjima i lajkovima.
U središtu priče je Jasna, žena u petom desetljeću života koja prolazi kroz tzv. psihoterapijsku seansu. Kroz njen groteskni, humorističan, ali dirljiv monolog, „Seansa“ propituje gdje danas leži granica između intimnih bolova i javne pažnje i postavlja pitanje: je li osobna bol postala nova društvena valuta?
Predstava kroz prizmu satire i refleksije potiče publiku da se smije, razmisli — i možda prepozna vlastite fragmente u priči koja balansira između realnog i apsurdnog.
📍 Seansa — monodrama Sandre Silađev
🗓 3. veljače 2026.
🕖 19:00 sati
📌 Kino Urania, Osijek
Ova premijera označava važnu scensku afirmaciju suvremenog autoričinog izričaja u kinu Urania, donoseći izazovan i angažiran izvedbeni format koji će zasigurno potaknuti reakcije publike svih generacija.
🎟 Ulaznice po cijeni od 20 EUR dostupne su na blagajni kina Urania i putem sustava core-event.hr: https://core-event.co/events/premijera-monodrame-seansa-sandre-siladev-u-kinu-urania-322026-u-19-sati-e699
⚠️ S obzirom na dosadašnji interes za predstave Sandre Silađev u kinu Urania — preporuka je ne čekati zadnji trenutak.

Museorium - ciklus likovnih i baštinskih radionica namijenjenim osobama starije životne dobi
2026-02-04 10:00 - 12:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Muzej Slavonije nastavlja s programom Museorium – ciklusom likovnih i baštinskih radionica namijenjenim osobama starije životne dobi (60+) koje žele ostati aktivne, kreativne i uključene u kulturni život zajednice.
Slijede radionice u sklopu gostujuće izložbe Priroda na dodir, otvorene u Muzeju Slavonije koja polazi od ideje da dodir i zvuk mogu prenijeti doživljaj prirode snažnije i dublje od samog pogleda, omogućujući posjetiteljima da oblik, teksturu i strukturu živog svijeta upoznaju neposredno – rukama.
Radionice se održavaju svake srijede u 10 sati.
Program obuhvaća četiri radionice: slikarsku, kiparsku i grafičku radionicu te završnu radionicu izrade lutke s jednostavnim mehanizmom, u kojoj se spajaju dodir, oblik i pokret. Inspiracija proizlazi iz prirode i povećanih modela biljaka, životinja i gljiva prikazanih na izložbi, s posebnim naglaskom na teksture i površine koje se u prirodi često ne primjećuju golim okom.
Raspored radionica:
4.2. Slikarska radionica
11.2. Grafička radionica
18.2. Kiparska radionica
25.2. Radionica izrade lutke mehanizam
Svaka radionica namijenjena je skupini od 15 sudionika, što omogućuje individualizirani pristup, podršku voditelja i opuštenu atmosferu u kojoj je važan osobni doživljaj, a ne tehnička savršenost. Sudjelovanje u radionicama je besplatno.
Voditeljica programa je Jesenka Ricl, viša kustosica pedagoginja.
Prijave su obavezne i zaprimaju se putem e-pošte: edukacija@mso.hr ili pozivom na 328 778 od pon do pet od 8 do 15 sati
Realizaciju programa Museorium omogućila je financijska potpora Ministarstva kulture i medija Republike Hrvatske.

Finissage godine Strossmayerovih jubileja
2026-02-04 12:00 - 17:00 | Rektorat, Trg sv, Trojstva 3, Osijek, Hrvatska, 31000, Croatia (Local Name: Hrvatska)
Državni arhiv u Osijeku i Rektorat Sveučilišta J. J. Strossmayera u Osijeku pozivaju Vas na finissage godine Strossmayerovih jubileja, uz program
● najava mrežne objave digitaliziranog arhivskoga gradiva ostavinskog predmeta:
Ostavština đakovačkog i srijemskog biskupa
Josipa Jurja Strossmayera 1905. godine
● otvorenje 2. postava izložbe:
Strossmayer, građevine i arhitektura u Osijeku, autora Dražena Kušena
4. veljače 2026. u 12 sati u predvorju zgrade Rektorata Sveučilišta J. J. Strossmayera u Osijeku Trg Svetog Trojstva 3
Protokolarno sudjelovanje:
– u ime Državnog arhiva u Osijeku: dr. sc. Dražen Kušen, ravnatelj
– u ime: Građevinskog i arhitektonskog fakulteta u Osijeku: izv. prof. dr. sc. Željka Jurković, prodekanica
– u ime Grada Osijeka: prof. dr. sc. Tihomir Florijančić, predsjednik Gradskog vijeća
– u ime Đakovačko-osječke nadbiskupije: izv. prof. dr. sc. Ivica Pažin, dekan KBF u Đakovu
– u ime Sveučilišta Josipa Jurja Strossmayera u Osijeku: prof. dr. sc. Vlado Guberac, prorektor
Najava mrežne objave digitaliziranog arhivskoga gradiva ostavinskog predmeta:
Ostavština đakovačkog i srijemskog biskupa Josipa Jurja Strossmayera 1905. godine. U prigodi 120. obljetnice smrti biskupa Strossmayera odlučili smo prirediti za mrežnu objavu cijeli ostavinski predmet koji je vođen na Kraljevskom sudbenom stolu u Osijeku nakon njegove smrti 8. travnja 1905. godine, a čuva se u fundusu Državnog arhiva u Osijeku u arhivskom fondu: HR-DAOS- 123, KRALJEVSKI SUDBENI STOL OSIJEK (1850-1945).
Radi se o sudskom predmetu s popisom cjelokupne imovine koja je ostala nakon njegove smrti i bila predmet ostavinske rasprave po njegovoj oporuci (nekretnine, pokretnine, dragocjenosti i novac). Temeljem tog ostavinskog predmeta je ranije, u prigodi 190. obljetnice rođenja i 100. obljetnice Strossmayerove smrti priređena, a 2006. godine objavljena knjiga Ostavština đakovačkog i srijemskog biskupa Josipa Jurja Strossmayera 1905. godine, u nakladi HAZU Zavoda za znanstveni i umjetnički rad u Osijeku, Državnoga arhiva u Osijeku te Đakovačke i Srijemske biskupije, koju je priredio dr. sc. Stjepan Sršan. Ta je knjiga digitalizirana i javno je dostupna na mrežnim stranicama Hrvatske
akademije znanosti i umjetnosti.
Danas, kada digitalizacija arhivske izvore približava sve većem krugu korisnika, odlučili smo i samo arhivsko gradivo tog ostavinskog predmeta, koje je u cijelosti digitalizirano, učiniti mrežno dostupnim. Najavljujemo njegovu objavu na mrežnim stranicama Državnog arhiva u Osijeku, a predstavljanje ćemo povezati uz ovogodišnju obljetnicu Strossmayerove smrti 8. travnja 2026.
Otvorenje 2. postava izložbe: Strossmayer, građevine i arhitektura u Osijeku, autora Dražena Kušena
Drugi postav izložbe ArhiVtektura – Strossmayer, građevine i arhitektura u Osijeku rezultat je suradnje Državnog arhiv u Osijeku i Rektorata Sveučilišta J. J. Strossmayera u Osijeku, na inicijativu prorektora prof. dr. art. Roberta Raponje, a organiziran je kao finissage godine Strossmayerovih jubileja u Osijeku, 210 godina od rođenja i 120 godina od smrti velikoga biskupa, mecene i graditelja Josipa Jurja Strossmayera. Prvi postav iste izložbe bio je organiziran u suradnji Državnog arhiva u Osijeku i Građevinskog i arhitektonskog fakulteta Sveučilišta J. J. Strossmayera u Osijeku povodom Međunarodnog tjedna arhiva 2025., koji se u svim hrvatskim arhivima 2025. održavao pod temom „ArhiVtektura“. U Osijeku smo tu temu povezali i sa Strossmayerovim obljetnicama. Stoga ona iz fundusa Državnog arhiva u Osijeku iznosi arhivsko gradivo, dokumente i nacrte povezane sa Strossmayerovim graditeljskim pothvatima u Osijeku, odnosno s građevinama u Osijeku koje su bile povezane s biskupom Strossmayerom za njegova života, od rođenja, krštenja, vjerskog života, školovanja i javnog djelovanja u Osijeku. Prvi postav izložbe bio je u lipnju 2025. godine, u predvorju Građevinskog i arhitektonskog fakulteta Sveučilišta J. J. Strossmayera u Osijeku. U prvom dijelu izložbe predstavljene su građevine povezane sa Strossmayerovim životom, od njegova rođenja u Šamačkoj ulici, krštenja u staroj gornjogradskoj župnoj crkvi, osnovnog školovanja u gornjogradskoj pučkoj školi, danas OŠ Svete Ane, objekata u obiteljskom vlasništvu te vizura ulica iz vremena Strossmayerovog djetinjstva i mladosti. U drugom dijelu izloženi su nacrti i dokumenti vezani uz njegov pothvat gradnje i uređenja Dječačkog sjemeništa u Osijeku na glavnom trgu u Tvrđi, danas zgrade Glazbene škole F. Kuhača. U trećem dijelu izložbe predstavljeni su nacrti i dokumenti izgradnje nove gimnazijske zgrade u Tvrđi u čijoj je realizaciji Strossmayer bitno sudjelovao. U četvrtom dijelu izložbe je najznačajnije djelo osječke arhitekture kraja 19. stoljeća, gornjogradska župna crkva sv. Petra i Pavla, danas osječka konkatedrala, čiju je izgradnju Strossmayer uvelike poticao i pomagao, a za posvetu darovao i glavni oltar sv. Petra i Pavla. Njezina 125. obljetnica posvete poklopila se sa Strossmayerovim obljetnicama 210 godina od rođenja i 120 godina od njegove smrti, pa je tom projektu u ovoj izložbi posvećen i veći značaj.
O godini Strossmayerovih jubileja
Godinu Strossmayerovih jubileja započeli smo početkom veljače 2025., uoči Strossmajerovog rođendana (rođen je 4. veljače 1815.) u suradnji Državnog arhiva u Osijeku i Državnog arhiva u Zagrebu s izložbom na otvorenom „Josip Juraj Strossmayer“ postavljenom na Trgu Ante Starčevića u Osijeku, a izložbu je otvorio prof. dr. sc. Vlado Guberac, rektor Sveučilišta u Osijeku, koje nosi upravo Strossmayerovo ime. Ta je izložba obuhvatila arhivsko gradivo iz fundusa Državnog arhiva u Osijeku i baštinske dokumente i predmete vezane uz biskupa Strossmayera koji se čuvaju u drugim područnim i nacionalnim baštinskim ustanovama. Tijekom jubilarne godine, izložba je imala tri postava na otvorenom: u Osijeku, na Trgu A. Starčevića, od 1. veljače do 9. veljače 2025.; u Zagrebu, u Parku Zrinjevac, od 17. veljače do 23. veljače 2025.; u Đakovu, na Strossmayerovom trgu, od 31. ožujka do 9. travnja 2025. godine.
Izložbama koje smo zajednički priredili i realizirali od Strossmayerovog rođendana 2025. do njegovog rođendana 2026., kao i ostalim programima drugih ustanova u Osijeku, Đakovu i Zagrebu, dali smo hommage našem velikom rođenom Osječaninu biskupu Josipu Jurju Strossmayeru u prigodi njegovih obljetnica. Suradnja više ustanova na održavanju tih manifestacija i njihovo sufinanciranje na državnoj područnoj i lokalnoj razini, povezuju suvremena hrvatska nacionalna nastojanja i baštinu koju čuvamo u Osijeku. Nju nastojimo povezivati s baštinom koja izvan Osijeka i Osječko-baranjske županije čuva memoriju na Osječane i njihov doprinos osječkoj i drugim sredinama. Baština koju nam je ostavio
biskup J. J. Strossmayer u tome je eminentan primjer.
Razgledavanje izložbe:
Postav izložbe je u predvorju Rektorata od 4. do 23. veljače 2026.
Izvor/foto: Državni arhiv Osijek

Kino Urania - Srijeda, 4. veljače 2026.
2026-02-04 16:30 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
16:30 Bodljikava avantura- Spiked SINK (85 min)
17:00 Kino klub: Kraljica plesa ide u Hollywood 2- Dancing Queen 2:Hollywood (87 min)
18:45 Kino klub: Lekcije mog tate (62 min)
19:00 Sandra Silađev- SEANSA prva repriza monodrame RASPRODANO
19:50 Kino klub: La Grazia (133 min)
21:00 Svadba (97 min)

4. Međunarodna glazbena škola Osijek
2026-02-05 10:00 - 2026-02-08 19:00 | Glazbena škola Franje Kuhača, Glazbena škola Franje Kuhača, Osijek, Hrvatska, 31000, Croatia (Local Name: Hrvatska)
4. Međunarodnu glazbenu školu u Osijeku, višednevni je projekt u suradnji Glazbene škole Franje Kuhača Osijek i Glazbene mladeži Osijek, koji će se održati od 5. do 8. veljače 2025. godine.
Međunarodna glazbena škola u Osijeku projekt je koji okuplja eminentne stručnjake i pedagoge iz Republike Hrvatske, Srbije i Slovenije, koji će u obliku individualnog rada, seminara, radionica i koncerata raditi s nadarenim učenicima glazbenih škola te njihovim nastavnicima. Ovogodišnji projekt organizirali smo u okviru pet sektora – ArcOS (međunarodna gudačka škola), CordOS (međunarodna škola gitare i tambure), HarmOS (međunarodna škola teorije glazbe), KlavOS (međunarodna pijanistička škola) i VentOS (međunarodna puhačka i pjevačka škola).
Svečani koncert otvorenja projekta je u četvrtak, 5. veljače u 18:30 sati u Svečanoj dvorani Glazbene škole Franje Kuhača Osijek, na kojemu će nastupiti ovogodišnji predavači te završni koncert polaznika koji će se održati 8. veljače u 18:30 sati, također u dvorani Glazbene škole.
Izvor: Glazbena škola Franje Kuhača

Priča o bušama
2026-02-05 11:00 - 12:00 | Muzej Slavonije, Muzej Slavonije, Osijek, Hrvatska, 31400, Croatia (Local Name: Hrvatska)
Muzej Slavonije poziva vas na moderirani razgovor posvećen bušama – pokladnom običaju koji je snažno obilježio kulturni identitet Baranje te stoljećima opstaje kao živa i prepoznatljiva praksa lokalne zajednice, u četvrtak, 5. siječnja 2026. u 11 sati u Muzeju Slavonije (Trg Sv. Trojstva 6, Osijek).
Poseban značaj ovom susretu, na našem Muzejskom četvrtku, daje činjenica da je pokladni običaj baranjske buše, poklade i fašange odlukom Ministarstva kulture i medija Republike Hrvatske proglašen nematerijalnim kulturnim dobrom i upisan u Registar kulturnih dobara Republike Hrvatske. Time je službeno potvrđena njegova kulturna, povijesna i identitetska vrijednost, ali i obveza njegova sustavnog očuvanja, prenošenja i dokumentiranja u suradnji s nositeljima običaja i lokalnom zajednicom.
Kroz razgovor ćemo otvoriti pitanja očuvanja tradicije u suvremenom kontekstu, osvrnuti se na osobne i zajedničke priče koje stoje iza buša, na ljubav prema običaju i vještinu izrade maski, ali i na širi društveni kontekst u kojem buše djeluju kao snažan simbol pripadnosti, otpornosti i zajedništva. Posebna će se pozornost posvetiti ulozi Hrvata u Mađarskoj, povezanosti zajednica s obje strane granice te izazovima i mogućnostima očuvanja nematerijalne kulturne baštine danas.
U razgovoru sudjeluju Tünde Šipoš Živić, voditeljica Etnografskih zbirki Muzeja Slavonije, Mirela Ravas, samostalna konzervatorica Područnog konzervatorskog ureda u Osijeku, te Đuro Jakšić, predsjednik Hrvatske samouprave u Mohaču. Razgovor moderira Jesenka Ricl.
Naglasak će biti stavljen na buše u Mohaču i buše u hrvatskoj Baranji, njihovu simboliku, razvoj i značenje u lokalnom i regionalnom kontekstu, kao i na njihovu ulogu u prijenosu znanja i iskustava među generacijama.
Ulaz je slobodan.Dobro došli na susret koji govori o baštini kao živoj praksi – onoj koja se ne čuva samo u zapisima, nego prije svega u ljudima.

Kino Urania - Četvrtak, 5. veljače 2026.
2026-02-05 17:00 - 23:30 | Kino Urania, Šetalište kardinala Franje Šepera 8, Osijek, Hrvatska, 31000, Croatia (Local Name: Hrvatska)
17:00 Kino klub: Tajni agent- The Secret Agent (161 min)
17:15 Svadba (97 min)
19:00 Svadba (97 min)
20:00 Kino klub: Ljubav koja ostaje- Ástin sem eftir er (109 min) PREMIJERA
21:00 Poziv u pomoć- Send help (113 min) PREMIJERA

Besplatni edukativni seminar: MIT ILI REALNOST – kako živjeti svjesno, a ne stresno
2026-02-05 18:00 - 19:00 | Osijek
Seminar je namijenjen široj javnosti, a kroz stručno, ali pristupačno predavanje sudionici će imati priliku upoznati se s osnovama mindfulnessa, razumjeti kako nastaju stres i mentalni obrasci te naučiti jednostavne, praktične tehnike koje mogu odmah primijeniti u svakodnevnom životu.
Seminar vodi Maja Prović, mind & mindfulness trenerica, koja će kroz stručno i praktično usmjereno predavanje približiti temu svjesnog življenja, mentalnih obrazaca i upravljanja stresom.
Sudjelovanje na seminaru je besplatno, uz prethodnu prijavu preko linka – https://forms.gle/FZwvQMMWWK7uuXTo8

Predstava - Žene u crvenom
2026-02-05 20:00 - 22:00 | Koncertna dvorana Franjo Krežma, Kulturni centar Osijek, Osijek, Hrvatska, 31000, Croatia (Local Name: Hrvatska)
U organizaciji Kulturnog centra Osijek, u četvrtak, 5. veljače, u dvorani Franjo Krežma s početkom u 20:00 sati, publika će imati priliku pogledati hit-komediju „Žene u crvenom”, nastalu prema tekstu osječkog književnika Davora Špišića, a u režiji Bojane Lazić.
Predstava „Žene u crvenom” donosi priču o četiri žene koje se, suočene sa surovom i apsurdnom stvarnošću, nalaze u situaciji na samom rubu. Bivša stjuardesa Tamara i njezina nezaposlena sestra Nora bore se s dugovima i prijetnjom gubitka doma. Dolazak bankarske službenice Dinke, zadužene za zapljenu imovine, pokreće niz neočekivanih i duhovitih obrata, a situacija kulminira dolaskom specijalne policije i policajke Anđe – žene s vlastitim „gorućim” problemom.
Kroz niz komičnih, napetih i emotivnih situacija, predstava na duhovit način govori o ozbiljnim temama: financijskoj nesigurnosti, solidarnosti, prijateljstvu i snazi zajedništva. „Žene u crvenom” podsjećaju da se i najteži problemi lakše rješavaju kada se snage udruže, a plemenitost i iskrene emocije prevladaju sukobe.
U predstavi glume: Olga Odanović, Dubravka Mijatović, Anastasia Mandić i Sena Đorović.
Cijena regularne ulaznice iznosi 25,00 eura, a cijena ulaznice za umirovljenike, studente, učenike i osobe s invaliditetom iznosi 20,00 eura.
Ulaznice:
Porta Kulturnog centra Osijek (pon-pet 8-23 sata)
Online: https://core-event.co/en/events/05022026-zene-u-crvenom-komedija-fd96/

Bure Bar - Student Warmup Thursday (DJ Pedja)
2026-02-05 20:00 - 23:30 | Bure Bar, Pivnica Bure Bar, Osijek, Hrvatska, 31000, Croatia (Local Name: Hrvatska)
